CELEX: 32020D0903
Language: mt
Date: 2020-06-29 00:00:00
Title: Deċiżjoni tal-Kunsill (PESK) 2020/903 tad-29 ta’ Ġunju 2020 li temenda d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya)

30.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/32
               
            
         DEĊIŻJONI TAL-KUNSILL (PESK) 2020/903
         tad-29 ta’ Ġunju 2020
         li temenda d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-22 ta' Mejju 2013, il-Kunsill adotta d-Deċiżjoni 2013/233/PESK (1), li stabbilixxiet il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya).
                  
               
                     (2)
                  
                  
                     Fis-17 ta' Diċembru 2018, il-Kunsill adotta d-Deċiżjoni (PESK) 2018/2009 (2), li estendiet il-mandat tal-EUBAM Libya sat-30 ta' Ġunju 2020.
                  
               
                     (3)
                  
                  
                     Fis-16 ta' April 2020, il-Kumitat Politiku u ta' Sigurtà (“KPS”) qabel li, minħabba l-pandemija tal-COVID-19, l-EUBAM Libya għandha tiġi estiża b'sena bl-istess mandat, li jista' jiġi rieżaminat meta ċ-ċirkostanzi jkunu jippermettu.
                  
               
                     (4)
                  
                  
                     Fl-14 ta' Mejju 2020, il-KPS qabel ukoll li s-Sur Vincenzo TAGLIAFERRI, li nħatar Kap tal-Missjoni fit-30 ta' Awwissu 2016 permezz tad-Deċiżjoni tal-Kumitat Politiku u ta' Sigurtà (PESK) 2016/1634 (3), u li l-mandat tiegħu ġie estiż b'mod regolari, l-aktar reċentement sat-30 ta' Ġunju 2020 permezz tad-Deċiżjoni tal-Kumitat Politiku u ta' Sigurtà (PESK) 2019/2077 (4), jenħtieġ li jkompli jwettaq din il-funzjoni sat-30 ta' Settembru 2020.
                  
               
                     (5)
                  
                  
                     Jenħtieġ li d-Deċiżjoni 2013/233/PESK tiġi emendata skont dan.
                  
               
                     (6)
                  
                  
                     L-EUBAM Libya ser titwettaq fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif jinsab fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2013/233/PESK hija b'dan emendata kif ġej:
            
                        (1)
                     
                     
                        fl-Artikolu 6, jiżdied il-paragrafu, li ġej:
                        
                           "8.   Is-Sur Vincenzo TAGLIAFERRI għandu jkun il-Kap tal-Missjoni għall-perijodu mill-1 ta' Lulju 2020 sat-30 ta' Settembru 2020.".
                        
                     
                  
                        (2)
                     
                     
                        fl-Artikolu 13(1), is-sitt subparagrafu huwa sostitwit b'dan li ġej:
                        "L-ammont ta' referenza finanzjarja maħsub biex ikopri n-nefqa tal-EUBAM Libya mill‐1 ta' Jannar 2019sat-30 ta' Ġunju 2021 għandu jkun ta' EUR 60 038 863,03.".
                     
                  
                        (3)
                     
                     
                        fl-Artikolu 16, it-tieni paragrafu huwa sostitwit b'dan li ġej:
                        "Hija għandha tapplika sat-30 ta' Ġunju 2021.".
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-29 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Deċiżjoni tal-Kunsill 2013/233/PESK tat-22 ta' Mejju 2013 dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 138, 24.5.2013, p. 15).
         
            (2)  Deċiżjoni tal-Kunsill (PESK) 2018/2009 tas-17 ta' Diċembru 2018 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 322, 18.12.2018, p. 25).
         
            (3)  Deċiżjoni tal-Kumitat Politiku u ta' Sigurtà (PESK) 2016/1634 tat-30 ta' Awwissu 2016 dwar il-ħatra tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2016) (ĠU L 243, 10.9.2016, p. 10).
         
            (4)  Deċiżjoni tal-Kumitat Politiku u ta' Sigurtà (PESK) 2019/2077 tat-28 ta’ Novembru 2019 li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2019) (ĠU L 316, 6.12.2019, p. 32).